María José Moreno

María José Moreno, nada o 30 de marzo de 1967 en Castilléjar, provincia de Granada (España), é unha soprano lírica lixeira española.

 Biografía 
María José Moreno estudou na Escuela Superior de Canto de Madrid. María José Moreno. Música: "La ópera es carrera de fondo, no de velocidad". Diario El País, 5 de abril de 2003.

En 1996 debutou en Pamplona interpretando o personaxe de Dido na ópera Dido e Eneas de Henry Purcell, co grupo Vaghi Concerti, montaxe coa que viaxou por varias cidades españolas.Biografía  na web da "Semana de Música Religiosa de Cuenca" (SMRC).

En 1997 produciuse o grande ano de María José Moreno: gañou o concurso Francisco Viñas en xaneiro e debutou no Teatro de la Zarzuela coa ópera de Donizetti A filla do rexemento.¿De dónde ha salido esta chica? Una soprano principiante formada en Madrid causa sensación entre los aficionados a la ópera. Diario El País, 6 de maio  de 1997.

Un ano despois, debutou no Teatro Real de Madrid na súa primeira temporada tras a súa reapertura coa ópera de Giuseppe Verdi Un baile de máscaras.

Os seus éxitos en España permitírolle realizar un salto internacional actuando en teatros tan importantes como La Scala de Milán, facendo o papel de  Gilda en Rigoletto de Verdi, ou a Ópera de Viena, na que fixo Rosina en O barbeiro de Sevilla de Rossini. Participou numerosas veces no Festival de Pésaro, debutando en 2009.

Moreno gañou un Grammy pola gravación da ópera Falstaff xunto a Orquestra Sinfónica de Londres dirixida por sir Colin Davis, na edición de 2006.María José Moreno, soprano  no Centro Nacional de Difusión Musical.

María José Moreno é especialista en bel canto, con predilección sobre todo por Rossini e Donizetti, pero tamén por Mozart. Ademais, Moreno interpreta con frecuencia zarzuelas.

A soprano está casada con Massimo Spadano, violinista e director de orquestra italiano que desde 1994 é o concertino da Orquestra Sinfónica de Galicia (OSG) da Coruña. O matrimonio ten a súa residencia en Oleiros e ten dous fillos que falan castelán e italiano, e aprenden galego e inglés.Xurxo Lobato,"Un proletario del violín". Diario El País. Ed. Galicia, 21-11-2009.

 Notas 

Categoría:Nados en Castilléjar
Categoría:Nados en 1967
Categoría:Sopranos de España